open-index/open-wikipedia-markdown huggingface dataset:
Παγκόσμιο Πρωτάθλημα Στίβου Εφήβων 2018

Το **Παγκόσμιο Πρωτάθλημα Στίβου 2018 Κάτω των 20** ήταν μια αθλητική διοργάνωση που πήρε μέρος από τις 10 μέχρι τις 15 Ιουλίου στην Τάμπερε της Φινλανδίας. Συμμετείχαν αθλητές γεννημένοι από τις 1 Ιανουαρίου 1999 και μετά. Οι Αγώνες διοργανώθηκαν επί πρωτοβουλία της IAAF.

## Πίνακας Μεταλλίων

## Παραπομπές


Κατηγορία:Παγκόσμιο Πρωτάθλημα Στίβου
Κατηγορία:Στίβος το 2018
Κατηγορία:Αθλητισμός στη Φινλανδία
Βαλκανικό Πρωτάθλημα Ιστιοπλοΐας 1969

Το **Βαλκανικό Πρωτάθλημα Ιστιοπλοΐας 1969**, γνωστό ως **Γ΄ Βαλκανικοί Ιστιοπλοϊκοί Αγώνες** ήταν η 3η διοργάνωση του Βαλκανικού Πρωταθλήματος Ιστιοπλοΐας, που διοργανώθηκε από τη Ρουμανική Ιστιοπλοική Ομοσπονδία. Η διοργάνωση πραγματοποιήθηκε στην Κωνστάντζα από την Τετάρτη 27 έως και την Κυριακή 31 Αυγούστου του 1969.

Το πρωτάθλημα διεξήχθη με σκάφη τύπου Φινν και Φλάινγκ Ντάτσμαν και έλαβαν μέρος μόνο άνδρες αθλητές. Εκτός από τις χώρες Βουλγαρία, Ελλάδα, Ρουμανία και Τουρκία, συμμετείχε για πρώτη φορά η Γιουγκοσλαβία.

Στον πίνακα των μεταλλίων στο Φινν πρωταθλητής αναδείχθηκε ο Παναγιώτης Κουλιγκάς για την Ελλάδα με 11 βαθμούς και δεύτερος ο Έλληνας Ηλίας Χατζηπαυλής με 14 βαθμούς. Στο Φλάινγκ Ντάτσμαν το χρυσό μετάλλιο κατέκτησε ο Στυλιανός Κυριακίδης για την Ελλάδα με 3 βαθμούς.

## Κάτοχοι μεταλλίων

## Αποτελέσματα
### Φινν

### Φλάινγκ Ντάτσμαν

## Πίνακας μεταλλίων

## Παραπομπές


Κατηγορία:Βαλκανικό Πρωτάθλημα Ιστιοπλοΐας
Κατηγορία:Ιστιοπλοΐα το 1969
Κατηγορία:Αθλητισμός στη Ρουμανία
Δρακοβούνι Αρκαδίας

Το **Δρακοβούνι** είναι ορεινό χωριό της Αρκαδίας. Υπάγεται διοικητικά στη Δημοτική Ενότητα Κλείτορος του Δήμου Γορτυνίας και σύμφωνα με την εθνική απογραφή του 2011 έχει πληθυσμό που ανέρχεται σε 66 κατοίκους. Κατά το παρελθόν, η σημερινή Τοπική Κοινότητα Δρακοβουνίου (τέως Δημοτικό Διαμέρισμα), αποτέλεσε ανεξάρτητη κοινότητα της άλλοτε Επαρχίας Γορτυνίας.

## Τοποθεσία
Το χωριό βρίσκεται στις υπώρειες του βουνού *Ρουπάκι*, στο βόρειο τμήμα του ορεινού όγκου του Μαινάλου, σε υψόμετρο περίπου 760 μέτρων. Χωροθετείται επίσης στο βόρειο τμήμα της Αρκαδίας και γειτνιάζει με το Θεόκτιστο στα βόρεια, την Κερπινή στα νότια και το Πράσινο στα ανατολικά. 

Στην ευρύτερη περιοχή, βρίσκεται επίσης και η τεχνητή Λίμνη Λάδωνα που δημιουργήθηκε έπειτα από κατασκευή φράγματος στον ποταμό Λάδωνα.

## Ονομασία
Η παλιά ονομασία του χωριού είναι *Γλόγοβα*, η οποία άλλαξε άλλαξε στις 20/08/1927 με ΦΕΚ 179/1927 στη σημερινή. Η πιο διαδεδομένη εκδοχή για την ετυμολογία της παλιάς ονομασίας είναι πως έχει σλαβική ρίζα και είναι συνώνυμη του δέντρου της Τρικοκκιάς που έχει άσπρα άνθη και αγκάθια, αλλιώς εναλλακτικά σημαίνει "τόπος με άσπρα αγκάθια". Πόλη Glogοva υπάρχει σήμερα στη Βοσνία-Ερζεγοβίνη. Η νέα ονομασία προέρχεται από το όμορο ομώνυμο βουνό της περιοχής.

## Εκκλησίες
Στο χωριό υπάρχουν οι εκκλησίες: του Αγίου Γεωργίου στο κέντρο του οικισμού, του Αγίου Δημητρίου στο βόρειο άκρο του οικισμού καθώς και του Αγίου Νικολάου, εκτός του οικισμού και σε κοντινή απόσταση από αυτόν, στα νοτιοανατολικά του.

## Οικονομία
Οι μόνιμοι κάτοικοι του Δρακοβουνίου ασχολούνται σχεδόν σε καθολικό βαθμό με τον πρωτογενή τομέα και κυρίως με την κτηνοτροφία και τη γεωργία.

## Παραπομπές


## Πηγές
* *Λεύκωμα της Γορτυνίας*, Εκδόσεις Αφών Κοντοέ, 1937.
* *Έκδοση Πολιτιστικού Οργανισμού Δήμου Κλείτορος*, Ιούλιος 2004.
* Νέστορας Π. Μπούμπουλης, *Μνήμες από το Βαλτεσινίκο και τα γύρω χωριά*, Αθήνα 1978.

## Εξωτερικοί σύνδεσμοι
* Drakovouni.blogspot.com - Ιστότοπος για το χωριό.

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Κατηγορία:Δήμος Κλείτορος
Κατηγορία:Χωριά του Μαινάλου
Κινεζική υπόθεση

Στην θεωρία αριθμών, η **Κινεζική υπόθεση** είναι να μια μη αποδεδειγμένη εικασία που αναφέρει ότι ένας ακέραιος n είναι πρώτος αν και μόνο αν ικανοποιεί την προϋπόθεση ότι 2^{n}-2 διαιρείται με το n—με άλλα λόγια, ότι ο ακέραιος n είναι πρώτος αν και μόνο αν υπάρχει. Είναι αλήθεια ότι αν το n είναι πρώτος, τότε υπάρχει (αυτή είναι μια ειδική περίπτωση μικρού θεωρήματος του Φερμά). Ωστόσο, το αντίστροφο (αν υπάρχει τότε *το n* είναι πρώτος) είναι ψευδές, και επομένως η υπόθεση στο σύνολό της είναι ψευδής. Το μικρότερο αντιπαράδειγμα είναι *n* = 341 = 11×31. Οι Σύνθετοι αριθμοί *n*, για την οποία το 2^{n}-2 διαιρείται με το n ονομάζεται αριθμοί Πουλέ. Είναι μια ειδική κατηγορία των ψευτοπρώτων αριθμών του Φερμά.

## Ιστορία
Κάποτε, και ακόμη μερικές φορές, αναφερόταν λανθασμένα ότι είναι αρχαίας Κινεζικής προέλευσης, ενώ στη πραγματικότητα η Κινεζική υπόθεση προέρχεται από τα μέσα του 19ου αιώνα από το έργο του μαθηματικού Λι Σανλάν της Δυναστείας Τσινγκ (1811-1882). Ο Λι Σανλάν αργότερα κατάλαβε ότι η δήλωσή του ήταν λανθασμένη και το αφαίρεσε από το μετέπειτα έργο του, αλλά αυτό δεν ήταν αρκετό για να αποτρέψει εμφάνιση της ψευδής πρότασης του αλλού υπό το όνομά του. Μια λάθος μετάφραση στο έργο του Τζιν το 1898 δημιούργησε την εικασία με την περίοδο του Κομφούκιου και γέννησε τον μύθο περί αρχαίας προέλευσης.

## Παραπομπές


## Βιβλιογραφία

* 
* 
* 
* 
* 
* 
* 
* 
* 

Κατηγορία:Εικασίες για πρώτους αριθμούς
Ζιγκφριδούρ Κλέμεντσεν

Ο **Ζιγκφριδούρ Σκαάλε Κλέμεντσεν** () είναι πρώην ποδοσφαιριστής και νυν προπονητής από τα Νησιά Φερόες. Από τον Μάϊο του 2018 είναι προπονητής της Βίκινγκουρ Γκότα.

## Καριέρα ποδοσφαιριστή
Ξεκίνησε την καριέρα του το 1992 στην Χάβναρ Μπόλτφελαγκ (ΗΒ) στο Τόρσχαβν, όπου αγωνιζόταν στη θέση του επιθετικού. Παρέμεινε στην ομάδα ως το 1996, για συνεχίσει στον αιώνιο αντίπαλο της πόλης, την Β36 Τόρσχαβν. Εκεί θα τελειώσει και το 1999 την ποδοσφαιρική του καριέρα. 

## Καριέρα προπονητή

Τον Γενάρη του 2001 ξεκίνησε την προπονητική του καριέρα ως βοηθός προπονητή στην Β36 Τόρσχαβν. Τον Γενάρη του 2003 θα βρεθεί στην ΙΦ Φουγκλάφιορντουρ, αυτή τη φορά ως προπονητής. Μετά από δυο χρόνια επέστρεψε ως προπονητής στην Β36. Ο επόμενος σταθμός του θα είναι το 2007 για μερικούς μήνες στην Άργκιρ Μπόλτφελαγκ. Τον Γενάρη του 2008 αναλαμβάνει ως προπονητής την ΕΜ/Στρέιμουρ, πριν επιστρέψει και πάλι το 2009 στην Β36. Τον Ιούνιο του 2011 γύρισε ως προπονητής στην ομάδα από όπου ξεκίνησε την ποδοσφαιρική του καριέρα, την Χάβναρ Μπόλτφελαγκ. Εκεί θα παραμείνει μέχρι και τον Δεκέμβριο του 2012. Μισό χρόνο αργότερα ανέλαβε την τεχνική ηγεσία της Βίκινγκουρ Γκότα. Μετά από σύντομη παραμονή το 2016 στην Τβερόιραρ Μπόλτφελαγκ, επέστρεψε το 2017 στην Χάβναρ Μπόλτφελαγκ. Τέλος, τον Μάϊο του 2018 υπέγραψε ξανά ως προπονητής στην Βίκινγκουρ Γκότα μέχρι το τέλος της χρονιάς.

## Παραπομπές


Κατηγορία:Ποδοσφαιριστές των Νήσων Φερόε
Μυγδαλιά Αρκαδίας

Η **Μυγδαλιά** είναι οικισμός της Πελοποννήσου στην Περιφερειακή Ενότητα Αρκαδίας.

## Γενικά στοιχεία
Η Μυγδαλιά βρίσκεται στο βόρειο τμήμα της Αρκαδίας και είναι χτισμένη στους βόρειους πρόποδες του ορεινού όγκου του Μαινάλου, σε υψόμετρο περίπου 821 μέτρων. Υπήρξε έδρα της ομώνυμης ανεξάρτητης κοινότητας της επαρχίας Γορτυνίας, καθώς και έδρα του καποδιστριακού Δήμου Κλείτορος. Σήμερα υπάγεται στον καλλικρατικό Δήμο Γορτυνίας. 

## Ιστορικά στοιχεία
Προπολεμικά αναφέρεται πως η Μυγδαλιά είχε πληθυσμό περίπου 900 μόνιμων κατοίκων. Το χωριό αποτέλεσε πατρίδα πολλών σημαντικών και επιφανών ανθρώπων. Επίσης έπαιξε σημαντικό ρόλο στην Επανάσταση του 1821 και στην Εθνική Αντίσταση τα χρόνια της Κατοχής, με πολλούς ηρωικά μαχόμενους και πεσόντες.
## Ονομασία - διοικητικά στοιχεία

Το παλαιό όνομα του χωριού είναι Γλανιτζιά. Το 1927 μετονομάστηκε σε Σταυροκκλήσι (ΦΕΚ 179 / 20 Αυγούστου 1927), το 1928 σε Μυγδαλιά (ΦΕΚ 193 / 11 Σεπτεμβρίου 1928), στις 16 Οκτωβρίου 1940 η ονομασία τροποποιήθηκε σε Αμυγδαλέα και τέλος το 1978 (ΦΕΚ 129Α / 17 Αυγούστου 1978) επανήλθε η ορθογραφία Μυγδαλιά.

## Δημογραφική εξέλιξη
Η δημογραφική εξέλιξη του οικισμού κατά τα τελευταία έτη, είναι η εξής:

## Λοιπά στοιχεία
Η κεντρική εκκλησία της Μυγδαλιάς είναι αφιερωμένη στην κοίμηση της Θεοτόκου (1859). Σε σχετικά κοντινή απόσταση από το χωριό, βρίσκεται η τεχνητή Λίμνη Λάδωνα που δημιουργήθηκε έπειτα από κατασκευή φράγματος στον ποταμό Λάδωνα., που αποτελεί σημαντικό έργο, αξιοθέατο και τοπικό φορέα ανάπτυξης.

## Επώνυμοι
* Ευάγγελος Γιαννόπουλος, δικηγόρος και πολιτικός, ιδρυτικό στέλεχος του Πανελλήνιου Σοσιαλιστικού Κινήματος (ΠΑΣΟΚ), διατέλεσε πρόεδρος του Δικηγορικού Συλλόγου Αθηνών, βουλευτής Β΄ Αθηνών και υπουργός.
* Οδυσσέας Κωνσταντινόπουλος, υπουργός.
* Ιωάννης Παπαντωνίου, ποδοσφαιριστής
* Αντώνιος Παπαντωνίου, ποδοσφαιριστής

## Παραπομπές


## Πηγές
* *Λεύκωμα της Γορτυνίας*, Εκδόσεις Αφών Κοντοέ, 1937.
* *Έκδοση Πολιτιστικού Οργανισμού Δήμου Κλείτορος*, Ιούλιος 2004.
* Νέστορας Π. Μπούμπουλης, *Μνήμες από το Βαλτεσινίκο και τα γύρω χωριά*, Αθήνα 1978.

## Εξωτερικοί σύνδεσμοι
* Mygdalia.blogspot.com - Ιστότοπος για το χωριό.
* Arcadia.ceid.upatras.gr - Μυγδαλιά Αρκαδίας.

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Κατηγορία:Δήμος Κλείτορος
Κατηγορία:Χωριά του Μαινάλου
Λάλου Μοχάμεντ Ζόρι

Ο **Λάλου Μοχάμεντ Ζόρι** (γέννηση: 1 Ιουλίου 2000) είναι Ινδονήσιος αθλητής του στίβου.

## Αθλητική ζωή

### 2018
Στο Ασιατικό Πρωτάθλημα Στίβου Νέων που διεξήχθη στο Γκιφού της Ιαπωνίας, ο Λάλου κέρδισε το χρυσό μετάλλιο στα 100 μέτρα, με χρόνο 10,27 δευτερόλεπτα.

Στο Παγκόσμιο Πρωτάθλημα Στίβου Κ-20 2018 που διεξήχθη στην Τάμπερε της Φινλανδίας, ο Λάλου κατέκτησε πάλι χρυσό μετάλλιο. Το μετάλλιο του ήταν το πρώτο μετάλλιο της Ινδονησίας σε οποιοδήποτε παγκόσμιο πρωτάθλημα.

## Παραπομπές


## Εξωτερικοί σύνδεσμοι
* 

Κατηγορία:Ινδονήσιοι αθλητές του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αθλητές του στίβου στους Θερινούς Ολυμπιακούς Αγώνες 2024
Ιπποκράτης Γιατζίδης

Ο **Ιπποκράτης Γιατζίδης** (1923–2013) ήταν Έλληνας ιατρός και καθηγητής πανεπιστημίου. Θεωρείται ως ο θεμελιωτής της σύγχρονης νεφρολογίας στην Ελλάδα.

## Βιογραφικά στοιχεία
Γεννήθηκε στις 22 Σεπτεμβρίου 1923 στην Αθήνα. Σπούδασε στην ιατρική σχολή του Πανεπιστημίου Αθηνών, από όπου έλαβε το πτυχίο του το 1950, ενώ την περίοδο από το 1955 έως το 1959 μετεκπαιδεύτηκε στο Πανεπιστήμιο του Παρισιού. Η ερευνητική και ιατρική του δραστηριότητα ξεκίνησε το 1953 και διήρκεσε μέχρι λίγα χρόνια πριν τον θάνατό του. Δημιούργησε αρκετές μεθόδους μέσω των οποίων βοήθησε νεφροπαθείς ανά τον κόσμο. Ανάμεσα στα επιτεύγματά του, που απέκτησαν διεθνή δημοσιότητα, ήταν η χρήση στήλης ενεργού άνθρακα για εξωνεφρική κάθαρση το 1964. Η μέθοδος αυτή έλαβε το όνομα του (Τεχνητός Νεφρός Γιατζίδη), και είναι γνωστή έτσι έως και την εποχή μας. Πρόκειται για τη μέθοδο μέσω της οποίας καθιερώθηκε στο διεθνές επιστημονικό στερέωμα, κάνοντάς τον σημαντικό νεφρολόγο σε παγκόσμιο επίπεδο. Ο ίδιος επιθυμούσε να δημιουργήσει μία νεφρολογική κλινική υψηλού επιπέδου στην Ελλάδα, και για αυτό το λόγο παρότρυνε τους συνεργάτες του να μετεκπαιδευτούν ώστε να αποκτήσουν τις απαραίτητες γνώσεις για αυτό. Κατά τη διάρκεια της σταδιοδρομίας του, του προσεφέρθηκαν αρκετές σημαντικές θέσεις εργασίας. Ο ίδιος ωστόσο προτίμησε, μετά τη μετεκπαίδευσή του στο Παρίσι, να επιστρέψει στην Ελλάδα, όπου εκπόνησε μεγάλο μέρος της επιστημονικής του έρευνας. Το 1971, υπήρξε ο πρώτος διευθυντής της νεφρολογικής κλινικής του Αρεταίειου Νοσοκομείου, ενώ υπήρξε ιδρυτικό μέλος της Ελληνικής Αιματολογικής Εταιρείας. Το 1990, το Πανεπιστήμιο Αθηνών του απένειμε τον τίτλο του ομότιμου καθηγητή. Πέθανε στις 27 Αυγούστου 2013.

## Παραπομπές


## Εξωτερικοί σύνδεσμοι
*Ιπποκράτης Γιατζίδης στον ''Πανδέκτη'', του Εθνικού Ιδρύματος Ερευνών.

Κατηγορία:Απόφοιτοι της Ιατρικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Έλληνες ιατροί του 20ού αιώνα
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες πανεπιστημιακοί του 20ού αιώνα
Κατηγορία:Νεφρολογία
Αλφάβητο Κούργκι-Κοξ

μικρογραφία|Αλφάβητο Κούργκι-Κοξ
Το **Αλφάβητο Κούργκι-Κοξ** είναι το αλφάβητο που αναπτύχθηκε από τον γλωσσολόγο Γκρεγκ Μ. Κοξ και χρησιμοποιείται από έναν αριθμό ατόμων μέσα στην επαρχία Κοντάγκου της Ινδίας. Πρόκειται για μια ανεξάρτητη διάλεκτο της Τουλού. Χρησιμοποιείται για την απειλούμενη Δραβιδική γλώσσα Κοντάβα, επίσης γνωστή μερικές φορές ως Κούργκι.

Το αλφάβητο Κούργκι-Κοξ χρησιμοποιεί ένα συνδυασμό 26 συμφώνων, πέντε σημάνσεων φωνήεντων και ένα δείκτη δίφθογγων. Κάθε γράμμα αντιπροσωπεύει ένα ενιαίο ήχο και δεν υπάρχουν κεφαλαία γράμματα. Μια γραμματοσειρά βασισμένη στον υπολογιστή έχει δημιουργηθεί για χρήση με το αλφάβητο.

Το αλφάβητο αναπτύχθηκε από το αίτημα μιας ομάδας ντόπιων να έχουν το δικό τους μοναδικό αλφάβητο για τη Κοντάβα Τακκ, και να διακρίνουν τη γλώσσα με τις δικές τους δυνάμεις. Τα Κοντάβα Τακκ γενικά γράφονται στο αλφάβητο Κανάντα, αλλά μπορεί επίσης να βρεθεί γραμμένη στο αλφάβητο Μαλαγιαλάμ, ειδικά κατά μήκος των συνόρων με την Κεράλα. Το νέο αλφάβητο έχει ως στόχο να ενοποιήσει και να παρέχει ένα ενιαίο αλφάβητο για χρήση σε όλους τους ομιλητές της Κοντάβα Τακκ.

Προκειμένου να εισηχθεί το αλφάβητο, 10.000 φυλλάδια CD και 25.000 ταχυδρομικές κάρτες με διάφορες σκηνές από την περιοχή παράχθηκαν και διανεμήθηκαν σε όλη την περιοχή του Κουργκ τον Μάρτιο και τον Απρίλιο του 2005. Πολλά βιβλία σχεδιάζονται, συμπεριλαμβανομένων ενός φρασεολογίου και ενός λεξικού.

## Παραπομπές


Κατηγορία:Συστήματα γραφής
Πανελλήνιο πρωτάθλημα στίβου ανδρών 2018

Το **104ο [[Πανελλήνιο πρωτάθλημα στίβου ανδρών]] 2018** διεξήχθη στις 14–15 Ιουλίου 2018 στο Παμπελοποννησιακό Στάδιο της Πάτρας, εκτός από τα πρωταθλήματα βάδην, 10χλμ, 20χλμ, 50χλμ, επτάθλου, δεκάθλου και μαραθωνίου που έγιναν σε διαφορετικούς τόπους και ημερομηνίες. Πρωταθλητής σύλλογος αναδείχθηκε ο Ολυμπιακός Σ.Φ.Π. για δωδέκατη φορά στην ιστορία του. 


File:Pedros Cup 2015 Łódź, Konstadinos Filippidis 01.jpg|Κώστας Φιλιππίδης. Χρυσό μετάλλιο στο Επί κοντώ.
File:08914 Μιχάλης Αναστασάκης.jpg|Μιχαήλ Αναστασάκης. Χρυσό μετάλλιο στην Σφυροβολία.


## Σχόλια
Συνολικά στα ανδρικά αγωνίσματα βαθμολογήθηκαν 94 σωματεία.

## Αποτελέσματα

## Ειδικά πρωταθλήματα
Διεξήχθησαν ξεχωριστά από το πανελλήνιο πρωτάθλημα σε διάφορες περιοχές.
***Έπταθλο**. Διεξήχθη στις 7-8 Ιουλίου 2018 στο Καυτανζόγλειο Στάδιο Θεσσαλονίκης, ως Πανελλήνιο Πρωτάθλημα συνθέτων αγωνισμάτων Α/Γ, Νέων Α/Γ, Ε/Ν και Π/Κ.
***10.000μ**. Το Πανελλήνιο Πρωτάθλημα 10.000μ Α/Γ, νέων Α/Γ (Κ-23) και Εφήβων διεξήχθη στις 6 Μαΐου 2018 στο Στάδιο Μεγάρων.
***Μαραθώνιος**. Διεξήχθη στις 12 Νοεμβρίου 2017 (δηλ. στα πλαίσια της σεζόν 2017-2018), ταυτόχρονα με τον 35ο Αυθεντικό Μαραθώνιο Αθήνας.
***20χλμ βάδην**. Διεξήχθη στα Μέγαρα στις 11/3/2018. Συμμετείχαν 12 γυναίκες, 6 νέες γυναίκες, 4 νεάνιδες και 9 κορασίδες.
***50χλμ βάδην**. Διεξήχθη στον Σχοινιά στις 14/1/2018.

### Αποτελέσματα

## Βαθμολογία Συλλόγων

## Παραπομπές


## Πηγές
* ΣΕΓΑΣ: Πανελλήνιο Πρωτάθλημα Α/Γ 14-15 Ιουλίου Πάτρα
*ΣΕΓΑΣ: tfmeetpro: Αποτελέσματα Πανελλήνιου Πρωταθλήματος Στίβου 2018 
*Πανελλήνιο Πρωτάθλημα 10.000μ 2018
*Πανελλήνιο Πρωτάθλημα 20χλμ 2018 
*Πανελλήνιο Πρωτάθλημα 50 χλμ βάδην 2018 
*Πανελλήνιο Πρωτάθλημα Σύνθετων αγωνισμάτων (Δέκαθλο)
*Μαραθώνιος αποτελέσματα 2017 
* athensauthenticmarathon.gr: Αποτελέσματα μαραθωνίου 2017. 

Ανδρων
Κατηγορία:Στίβος το 2018
Κατηγορία:Αθλητισμός στην Πάτρα
Οργανισμός Περίθαλψης Ασφαλισμένων Δημοσίου

Ο **Οργανισμός Περίθαλψης Ασφαλισμένων του Δημοσίου** (ΟΠΑΔ) συστάθηκε ως Νομικό Πρόσωπο Δημοσίου Δικαίου με τον ν. 2768/1999 εποπτευόμενο από το Υπουργείο Υγείας και Πρόνοιας και Υπουργείο Οικονομικών το 1999 ως φορέας κοινωνικής ασφάλισης. Το 2008, με το Ν. 3655/2008, εντάχθηκε στον ΟΠΑΔ το Ταμείο Υγείας Δημοτικών και Κοινοτικών Υπαλλήλων (ΤΥΔΚΥ). Με το Ν. 3918/2011 ο ΟΠΑΔ συγχωνεύθηκε στον Εθνικό Οργανισμό Παροχής Υπηρεσιών Υγείας (ΕΟΠΥΥ). Στα πλαίσια αυτά, όλες οι περιφερειακές υπηρεσίες του τέως ΟΠΑΔ εντάχθηκαν στον ΕΟΠΥΥ, ενώ το ρόλο των περιφερειακών υπηρεσιών του νέου ΟΠΑΔ καλύπτουν πλέον οι περιφερειακές υπηρεσίες του ΤΥΔΚΥ ενώ από το 2017 οι περιφερειακές υπηρεσίες αντικαταστάθηκαν από τον ΕΦΚΑ.

## Εξωτερικοί σύνδεσμοι
*https://dione.lib.unipi.gr/xmlui/handle/unipi/7669

Κατηγορία:Υπουργείο Εργασίας, Κοινωνικής Ασφάλισης και Κοινωνικής Αλληλεγγύης
Κατηγορία:Ελληνικά ασφαλιστικά ταμεία
Όντον του Πόζναν

Ο **Όντον**, πολων. Odon (π.1149 - 20 Απριλίου 1194) από τον Οίκο των Πιαστ ήταν δούκας της Μεγάλης Πολωνίας, δούκας τού Πόζναν (1177-82) και τού Κάλις (1193-94).

## Βιογραφία
Ήταν ο πρωτότοκος γιος τού Μιέσκο Γ΄ τού *γηραιού* δούκα της Μεγάλης Πολωνίας & υψηλού δούκα της Πολωνίας και της πρώτης συζύγου του Ελισάβετ των Άρπαντ, κόρης τού Μπέλα Β΄ της Ουγγαρίας.

Εμφανίζεται για πρώτη φορά να υπογράφει έγγραφο τού 1161 στη Βέντσιτσα, θέση της πρώτης Κάτω Βουλής. Το 1177 ο Όντον συμμετείχε στην εξέγερση των Χαμηλών ευγενών εναντίον τού ίδιου του τού πατέρα, διότι ο Μιέσκο Γ΄ είχε δείξει εύνοια στα τέκνα του από τον δεύτερο γάμο. Επιπλέον ο πατέρας του τον είχε πιέσει να γίνει ιερέας, με σκοπό να τον απαλείψει από τη διαδοχή. Επίσης ο Όντον ήθελε να επεκτείνει τις κτήσεις του και βρήκε την ευκαιρία να κατακτήσει το δουκάτο της Μεγάλης Πολωνίας. Ο θείος του Καζιμίρ Β΄ ο Δίκαιος το πρόσφερε μόνο το Πόζναν. Ο Όντον επεδίωξε τον πόλεμο εναντίον τού πατέρα του για ένα έτος, ωσότου ο Μιέσκο Γ΄ αναγκάστηκε να παραιτηθεί και να φύγει.

## Οικογένεια
Νυμφεύτηκε π. το 1184 τη Βιατσεσλάβα των Ρουρικιδών, κόρη τού Γιαροσλάβ τού *νουνεχούς* πρίγκιπα της Γαλικίας και είχε τέκνα:
* Βλάντισλαφ π. 1190-1239, δούκας τού Κάλις, Πόζναν.
* Ρίκσα π. 1191-μετά το 1238.
* Ευφροσύνη π. 1192/4-1235, παντρεύτηκε τον Σβιεντόπελκ Β΄ δούκα της Πομερελίας.

## Παραπομπές


## Πηγές
*  Włodzimierz Dworzaczek, Genealogia, Warszawa 1959, tabl. 31; Jerzy Wyrozumski, Dzieje Polski piastowskiej, Kraków 1999, p. 153.

Οντον
Γραφή Ουμέ

μικρογραφία|Τα θιβετιανά σύμφωνα στη γραφή Ουμέ (επισημάνετε αυτά με το κάθετο σημάδι τσεγκ)
Το **Ουμέ** (, οι παραλλαγές στην ορθογραφία περιλαμβάνουν τις *ούμε, ου-με*) είναι ένα ημιεπίσημο στυλ γραφής του θιβετιανού αλφάβητου. Άλλες μορφές γραφής περιλαμβάνουν τη γραφή Ουτσέν () και το καθημερινό, χειρόγραφο καλλιγραφικό στυλ "γκρουγκ γιγκ" (). Το όνομα ουμέ σημαίνει "ακέφαλο" και είναι το στυλ του αλφαβήτου που χρησιμοποιείται για την καλλιγραφία και τη στενογραφία. Ένα ιδιαίτερο χαρακτηριστικό του ουμέ σε σύγκριση με το ουτσέν είναι η απουσία της οριζόντιας γραμμής στην κορυφή των γραμμάτων. Μεταξύ των συλλαβών, το τσεγκ (་) συχνά εμφανίζεται ως κάθετο κτύπημα. Υπάρχουν δύο κύρια είδη στη γραφή του ουμέ:
* **Ζουζά** (), που χρησιμοποιεί*<nowiki/>*ται για τη συγγραφή εγγράφων.
* **Μπέτσουγκ** (), που χρησιμοποιείται για γραφή γλυπτών.

Υπάρχει επίσης η τετράγωνη, τυπογραφική μορφή του θιβετιανού αλφαβήτου, που περιλαμβάνει μια οριζόντια γραμμή επικεφαλής των γραμμάτων και αναφέρεται ως *ουτσέν* (, "με το κεφάλι").

## Δείτε επίσης

*Θιβετιανό αλφάβητο
*Γραφή Ουτσέν
*Θιβετιανή καλλιγραφία

Κατηγορία:Θιβετιανό αλφάβητο
Γραφή Ουτσέν

μικρογραφία|200x200εσ|''Μποντ σκαντ'' ("Θιβετιανή γλώσσα") γραμμένο στο στυλ Ουτσέν. Το "κεφάλι" στη γραφή αυτή είναι η οριζόντια γραμμή στην κορυφή κάθε χαρακτήρα.
Η γραφή **Ουτσέν **(, οι παραλλαγές στην ορθογραφία περιλαμβάνουν τα *ucen*, *u-cen*, *u-chen*, *ucan*, *u-*, *uchan*, *u-chan*, και *ucän*) είναι όρθιο, τυπογραφικό στυλ του Θιβετιανού αλφαβήτου. Το όνομά του σημαίνει "με το κεφάλι" και είναι η μορφή γραφής του αλφαβήτου, η οποία χρησιμοποιείται για εκτυπώσεις και επίσημα χειρόγραφα.

Χρησιμοποιείται για την γραφή της θιβετιανής και της γλώσσας Ντζόνγκα, επίσημης γλώσσας του Μπουτάν.

Υπάρχουν επίσης μια σειρά από καλλιγραφικές μορφές του θιβετιανού αλφάβητου, μερικές φορές συλλογικά αναφερόμενες ως ουμέ (), "ακέφαλος."

## Δείτε επίσης

*Θιβετιανό αλφάβητο
*Γραφή Ουμέ
*Θιβετιανή καλλιγραφία
*Γλώσσα Ταμάνγκ

## Εξωτερικοί σύνδεσμοι
* Θιβετιανό αλφάβητο και γραφή Ουτσέν

Κατηγορία:Θιβετιανό αλφάβητο
Σπυρίδων Λεωτσάκος

Ο **Σπυρίδων Λεωτσάκος** (Κέρκυρα, 1899 - Αθήνα, 19 Νοεμβρίου 1970) ήταν Έλληνας δημοσιογράφος και πατέρας του μουσικοκριτικού Γιώργου Λεωτσάκου. 
## Βιογραφία
Με καταγωγή από τη Μάνη, γεννήθηκε στην Κέρκυρα το 1899. Σε ηλικία 17 ετών ξεκίνησε την καριέρα του στη δημοσιογραφία, στο έντυπο *Χρόνος* του εκδότη Χαιρόπουλου. Συνολικά εργάστηκε σε περισσότερες από σαράντα εφημερίδες και περιοδικά για διάστημα πενήντα ετών περίπου. Έλαβε το πτυχίο της Νομικής Σχολής του Πανεπιστημίου Αθηνών, ωστόσο αφοσιώθηκε στη δημοσιογραφία. Το 1919 προσλήφθηκε ως αστυνομικός συντάκτης στην εφημερίδα *[[Η Καθημερινή|Καθημερινή]]*, από την οποία αποχώρησε με τη συνταξιοδότησή του στα μέσα της δεκαετίας του '60. Εργάστηκε επίσης στο *[[Έθνος (εφημερίδα)|Έθνος]]* και στην *[[Ελευθερία (εφημερίδα)|Ελευθερία]]*. Διατέλεσε για αρκετά χρόνια μέλος του διοικητικού συμβουλίου της Ενώσεως Συντακτών. Κατά τη διάρκεια της κατοχής διατέλεσε πρόεδρος του προμηθευτικού συνεταιρισμού των δημοσιογράφων. Ήταν ο μοναδικός αστυνομικός συντάκτης που τιμήθηκε από τον βασιλιά Παύλο με το παράσημο του Ταξιάρχη για την προσφορά του στο δημοσιογραφικό επάγγελμα. Ασχολήθηκε και με τη λογοτεχνία, γράφοντας αστυνομικά διηγήματα και νουβέλες, με πιο χαρακτηριστικά έργα τα *Ικαρία* και *Ρόδος, το σμαραγδένιο νησί*.

## Πηγές
* Άρθρο του δημοσιογράφου Μανώλη Μαθιουδάκη στην εφημερίδα *[[Τα Νέα]]*, 20 Νοεμβρίου 1970.

Κατηγορία:Έλληνες δημοσιογράφοι του 20ού αιώνα
Ελίζαμπεθ Έλενορ Φηλντ

[μικρογραφία|261x261εσ|[Ρόγιαλ Χόλογουεϊ]]
Η **Ελίζαμπεθ Έλενορ Φήλντ** ήταν Βρετανή χημικός και η Επικεφαλής της Χημείας στο Ρόγιαλ Χόλογουεϊ για πάνω από δεκαεννέα χρόνια. Είναι, επίσης, γνωστή ως μία από τα δεκαεννέα υπογράφουσες του αιτήματος του 1904  στην Κοινωνία Χημείας (Chemical Society).

## Εκπαίδευση
Η Φήλντ αποφοίτησε από το Κολλέγιο Νιούνχαμ στο Κέιμπριτζ, το 1887 και εργάστηκε ως Βοηθός Διδασκαλίας (Assistant Demonstrator) στη Χημεία από το 1889 έως το 1890. Ανέλαβε έρευνα, υπό την εποπτία του Μάθιου Μόνκριφ Πάτινσον Μιούερ (Matthew Moncrieff Pattison Muir) ως μέρος της υποτροφίας Μπάθερστ που κατείχε από το 1891-1893.

## Καριέρα
Η Φήλντ έφηγε από το Κέιμπριτζ για να εργαστεί για δύο χρόνια ως βοηθός διδασκάλισσα στο Κολλέγιο για κορίτσια του Liverpool από το 1893 έως το 1895 πριν από την ανάληψη του ρόλου της Λέκτορα και Επικεφαλής της Χημείας στο Κολλέγιο του Royal Holloway, όπου και παρέμεινε για τα επόμενα δεκαεννέα χρόνια, μέχρι το 1913.

## Το αίτημα του 1904
Στις γυναίκες τμηματάρχες στο Κολλέγιο του Ρόγιαλ Χόλογουεϊ είχε δοθεί ο τίτλος της Λέκτορα Ανώτερου Προσωπικού, ενώ οι άνδρες συνάδελφοί τους είχαν τον τίτλο του Καθηγητή.

Το 1904, η Φήλντ, μαζί με άλλες δεκαοκτώ Βρετανές χημικούς, υπέγραψαν ένα αίτημα που καθόριζε τους λόγους για του οποίους απαιτούσαν να τους δοθεί ιδιότητα μέλους από την Κοινωνία Χημείας (Chemical Society), όπως στους άνδρες ομολόγους τους. Το αίτημα οδήγησε τελικά στην αποδοχή των γυναικών ως μελών της Κοινωνίας (μία από τις Κοινωνίες που συγχωνεύθηκε για να γίνει η Βασιλική Κοινωνία Χημείας (Royal Society of Chemistry), καθώς και στην αναγνώριση διακεκριμένων γυναικών χημικών που εργάζονταν στη Βρετανία τότε.

Η Μίλντρεντ Γκόστλινγκ (Mildred Gostling), ήταν άλλο ένα από τα αξιόλογα ονόματα στον κατάλογο των υπογραφόντων του αιτήματος. Απέκτησε το πτυχίο της από το Κολλέγιο του Royal Holloway το 1897, οπότε είναι σχεδόν σίγουρο ότι είχε διδαχθεί από την Φήλντ.

## Παραπομπές


 
Κατηγορία:Βρετανοί χημικοί
Κατηγορία:Πρόσωπα σχετιζόμενα με το Πανεπιστήμιο του Λονδίνου
Σαμιακή Χωροφυλακή

Η **Σαμιακή Χωροφυλακή**, επισήμως **Ηγεμονική Χωροφυλακή**, ήταν σώμα ασφαλείας της Ηγεμονίας της Σάμου υπεύθυνο για την τάξη και την πάταξη της ληστείας και γενικά όλες τις αρμοδιότητες μιας αστυνομίας. Η Σάμος έγινε ηγεμονία υπό την κυριαρχία του Σουλτάνου με το Πρωτόκολλο του Λονδίνου το 1830.

Η χωροφυλακή δημιουργήθηκε με Σουλτανικό φιρμάνι το 1850, αυτό προέβλεπε αρχικά τον αρχηγό του σώματος και 50 άντρες. Η θητεία ήταν διετής αλλά όποιος ήθελε είχε το δικαίωμα να καταταγή ξανά, έπρεπε να είναι από 21 έως 50 ετών με καθαρό ποινικό μητρώο, αρτιμελής και με καλή υγεία. Τον αρχηγό τον διόριζε η διοίκηση της ηγεμονίας και τους υπαξιωματικούς ο αρχηγός. Οι στολές έπρεπε να είναι ομοιόμορφες, μόλις το 1883 τις παρείχε η ηγεμονία.

Το 1913 με την ένωση της Σάμου με την Ελλάδα η Σαμιακή Χωροφυλακή ενώθηκε με την Ελληνική Χωροφυλακή.

## Αρχηγοί
Αρχηγοί της Σαμιακής Χωροφυλακής είχαν διατελέσει οι εξής :
* 1875-1885 Οδυσσεύς Ωρολογάς
* 1886-1893 Πέτρος Βαρβέρης
* 1894 Οδυσσεύς Ωρολογάς
* 1895 Κωνσταντίνος Ανδρεαδάκης
* 1896 Οδυσσεύς Ωρολογάς
* 1897 Πέτρος Βαρβέρης
* 1897-1909 Κωνσταντίνος Ανδρεαδάκης
* 1910-1913 Μιλτιάδης Λουκάς

## Παραπομπές


## Πηγές
* 
* 

Κατηγορία:Ελληνικά σώματα ασφαλείας
Κατηγορία:Ελληνική Χωροφυλακή
Κατηγορία:Ηγεμονία της Σάμου
Εταιρεία Βεγγαλικής Γλώσσας και Λογοτεχνίας (Σιγκαπούρη)

Τα **Κοινωνία Βεγγαλικής Γλώσσας και Λογοτεχνίας στη Σιγκαπούρη** (BLLS) ιδρύθηκε το 1994 με στόχο να διδάξει τη Βεγγαλική γλώσσας στις νεότερες γενιές που μεγάλωσαν σε Σιγκαπούρη. Μέχρι τώρα αυτή η κοινωνία έχει εργαστεί για την προώθηση της Βεγγαλικής γλώσσας και λογοτεχνίας στη Σιγκαπούρη και δίνοντας επίσημα μαθήματα σε παιδιά. Εκτός από τις σχολικές δραστηριότητες η κοινωνία διοργανώνει πολλές πολιτιστικές δραστηριότητες, όπως το ετήσιο πολιτιστικό πρόγραμμα, πικ-νικ και ο εορτασμός της Διεθνούς Ημέρας Μητρικής Γλώσσας.

## Παραπομπές


Κατηγορία:Βεγγαλική γλώσσα
Κατηγορία:Κοινωνία της Σιγκαπούρης
Μπίσβο Σαχίττο Κέντρο

δεξιά|μικρογραφία|Είσοδος στο κτίριο του Μπισβοσαχίττο Κέντρο στη Ντάκα
Το **Μπίσβο Σαχίττο Κέντρο** (**BSK**) (, σημαίνει "Κέντρο Παγκόσμιας Λογοτεχνίας"), είναι μη κερδοσκοπικό ίδρυμα στο Μπαγκλαντές για την προώθηση των συνηθειών ανάγνωσης, τη διαφώτιση και προοδευτικές ιδέες ανάμεσα στους μαθητές και το ευρύ κοινό. Γενικά γνωστό ως Βιβλιοθήκη Μπραμμαμάν (κινητή βιβλιοθήκη), το ίδρυμα αυτό ιδρύθηκε από το διάσημο συγγραφέα, τηλεοπτικό παρουσιαστή, οργανωτή και ακτιβιστή Αμπντάλα Αμπού Σαΐντ. Ο Σαΐντ έλαβε το 97ο Βραβείο Ραμόν Μαγκσαϊσάι στην Δημοσιογραφία, Λογοτεχνία και Τέχνες Δημιουργικής για "... την καλλιέργεια της νεολαίας του Μπαγκλαντές και την αγάπη για τη λογοτεχνία και τις ανθρώπινες αξίες μέσα από την έκθεση στα μεγάλα βιβλία της Βεγγάλης και τον κόσμο" – η οποία ήταν μια αναγνώριση της συνεισφοράς της βιβλιοθήκης.

Το Μπίσβο Σαχίττο Κέντρο προσφέρει μαθήματα για την παγκόσμια βιβλιογραφία σε ανώτερους δευτεροβάθμιους φοιτητές και επίσης παρέχει κάθε βιβλίο για αυτά τα μαθήματα. Για το δημοτικό και τη δευτεροβάθμια εκπαίδευση λειτουργεί ένα εθνικό πρόγραμμα ανάγνωσης και παρέχει βιβλία για τους μαθητές. Το 2007, είχε 500 σχολεία υπό αυτό το πρόγραμμα, και πάνω από 100.000 ενεργούς μαθητές-μελη.

Εκτός από αυτά τα προγράμματα, το Μπίσβο Σαχίττο Κέντρο διατηρεί ενεργά βιβλιοθήκες σε όλη τη χώρα. Είναι πρωτοπόρος στην ιδέα της κινητής βιβλιοθήκης στο Μπαγκλαντές, το οποίο μεταφέρει βιβλία γύρω από τη χώρα. Δεδομένου ότι τα βιβλία είναι ακριβά και οι βιβλιοθήκες δεν είναι διαθέσιμες σε όλες τις περιοχές, οι κινητές βιβλιοθήκες γίνονται όλο και πιο πολύ δημοφιλείς. Το Μπίσβο Σαχίττο Κέντρο οργανώνει επίσης αναγνωστικά φόρουμ και συζητήσεις, τα οποία είναι ανοιχτά σε όλους όσους ενδιαφέρονται. Οι εκδηλώσεις αυτές είναι ανοιχτές σε νέες ιδέες και ενθαρρύνουν στοχαστικές λογικές συζητήσεις. Μέσα από αυτές τις προσπάθειες το Μπίσβο Σαχίττο Κέντρο συνεχίζει να λειτουργεί με ένα σύνθημα που λέει "Θέλουμε φωτισμένους ανθρώπους". 

Οι δραστηριότητες του ιδρύματος βασίζονται κυρίως στο Μπαγκλαντές. Έχει επίσης ένα γραφείο στη Νέα Υόρκη.

## Βραβεία

* 2008: Μετάλλιο Γιαν Αμός Κομένιους της UNESCO.

## Παραπομπές

## Εξωτερικοί σύνδεσμοι

* Official website of Bishwo Shahitto Kendro 
* VOA
* 2005 CNN interview with the founder of Bishwa Sahitya Kendra
Κατηγορία:Βεγγαλική γλώσσα
Δικαστικό Μέγαρο Πάτρας

Το **Δικαστικό Μέγαρο** της Πάτρας βρίσκεται επί της οδού Δημ. Γούναρη, στο κέντρο της πόλης.

## Ιστορία
Το κτίριο θεμελιώθηκε το 1914 και η κατασκευή του άρχισε το 1926, ενώ τα εγκαίνιά του πραγματοποιήθηκαν την 1η Οκτωβρίου 1931. Είναι έργο του αρχιτέκτονα Π.Δ. Καραθανασόπουλου, ύστερα από αρχιτεκτονικό διαγωνισμό που διεξήχθη, και αποτελεί παράδειγμα της εποχής, με την άνοδο του εθνικισμού, για «επιστροφή στο ένδοξο παρελθόν της φυλής και κατά συνέπεια στον νεοκλασικισμό, με έμφαση στη μνημειακότητα των έργων και με στοιχεία μορφολογικά στην πρόσοψη , όπως κορινθιακου και ιωνικου ρυθμού κίονες, αετώματα και συμμετρία στις όψεις».

Στο οικόπεδο όπου κτίστηκε το Δικαστικό Μέγαρο, υπήρχε τον 19ο αιώνα το δημόσιο γυμναστήριο της πόλης, το οποίο χρησιμοποιούσε η ομάδα του Παναχαϊκού από την ίδρυσή του, το 1884, έως το 1895, όταν και κατασκεύασε ιδιόκτητο γυμναστήριο στα Ψηλαλώνια.

Με το σεισμό της 8ης Ιουνίου 2008 υπέστη σημαντικές ζημιές, ωστόσο επισκευάστηκε και πλέον αποτελεί «κόσμημα» για την πόλη της Πάτρας.

## Παραπομπές και υποσημειώσεις


## Πηγές
* Ευγενία Γατοπούλου, «Αρχιτεκτονική της Πάτρας. Αρχιτεκτονικές τάσεις που διαμόρφωσαν τη φυσιογνωμία της πόλης μέχρι τον Πόλεμο» στο ένθετο «Πάτρα», σειρά: «Επτά Ημέρες», εφημ. *Η Καθημερινή*, 21 Φεβρουαρίου 1999, σελ. 6-8.

## Περαιτέρω ανάγνωση
* Βασίλειος Πιλάλης, *Δικαστήρια στην Πάτρα*, Πάτρα 1986.

## Εξωτερικοί σύνδεσμοι
* Ένα στολίδι στο κέντρο της Πάτρας. kathimerini.gr. 05/03/2016. Ανακτήθηκε: 17/07/2018.

* Ιστοσελίδα του Πρωτοδικείου Πατρών  Ανακτήθηκε: 04/06/2019. 

Κατηγορία:Κτίρια και κατασκευές στην Πάτρα
Μπανγκίγια Σαχίτγια Παρισάντ

μικρογραφία|Το Μπανγκίγια Σαχίτγια Παρισάντ στις 6 Δεκεμβρίου 1908
Η **Μπανγκίγια Σαχίτγια Παρισάντ** () είναι μια λογοτεχνική κοινωνία στη Βεγγάλη. Ιδρύθηκε κατά τη διάρκεια της εποχής των Βρετανικών Ινδιών. Ο στόχος της είναι να προωθήσει την Βεγγαλική λογοτεχνία, τόσο με τη μετάφραση έργων από  άλλες γλώσσες στα Βεγγαλικά και την προώθηση της παραγωγής της πρωτότυπης Βεγγαλικής λογοτεχνίας.

## Ιστορία
Η οργάνωση ιδρύθηκε από τον Λ. Λέοταρντ και τον Κσετραπάλ Τσακραμπόρτι το 1893. Τότε ήταν γνωστή ως "Βεγγαλική Ακαδημία Λογοτεχνίας".
Στις 29 Απριλίου 1894, το όνομα της και η ίδια η κοινωνία άλλαξε σε "Βανγκίγια Σαχίτγια Παρισάντ'.
Το 1894, απέκτησε τους πρώτους αξιωματικούς, με τον Ρομές Τσούντερ Ντουτ ως πρώτο πρόεδρο και τον Ραμπιντρανάθ Ταγκόρ και τον Ναβιντσάντρα Σεν ως αντιπροέδρους. Την ίδια χρονιά έγινε η πρώτη έκδοση της εφημερίδας της κοινωνίας που ήταν προηγουμένως στην αγγλική γλώσσα καθώς οι περισσότερες εργασίες της κοινωνίας στα Βεγγαλικά. Το 1900ο αδερφός του Ραμπιντρανάθ Ταγκόρ, ο Σατγιεντρανάθ, έγινε Πρόεδρος. Η κοινωνία, η οποία μεταφέρθηκε στη μόνιμη κατοικία της το 1909, γρήγορα επεκτάθηκε σε πάνω από 30 παραρτήματα. Τα αξιόλογα μέλη περιλαμβάνουν τους Ντεμπέντρα Πρασάντ Γκος, Ρομές Τσούντερ Ντουτ, Σατζανικάντα Ντας και Ραμέντρα Σουντάρ Τριμπέντι.

## Παραπομπές


Κατηγορία:Βεγγαλική γλώσσα
Θακάντι

Το **Θακάντι **(ταμιλικά: தக்கடி) είναι φαγητό της Σρι Λάνκα. Το πιάτο αποτελείται από μπάλες ρυζιού ή ζυμαρικά που καλύπτονται σε μια σάλτσα και μαγειρεύονται σε σάλνα αρνιού, (μια πικάντικη σάλτσα). Το Θακάντι προέρχεται από την κυρίως Μουσουλμανική Ταμιλική κοινότητα στη Σρι Λάνκα και στο Ταμίλ Ναντού.

## Επισκόπηση
Το θακάντι αποτελείται από βρασμένες μπάλες ρυζάλευρου μαγειρεμένες σε σάλτσα αρνιού. Οι σφαίρες αποτελούνται από ρύζι, αλεύρι, ψιλοκομμένα κρεμμυδάκια, ψιλοκομμένα φύλλα κάρυ και καρύδα. Στη συνέχεια, μαγειρεύεται σε πικάντικο κρέας (είτε από αρνί ή μοσχάρι) στιφάδου ή βουτηγμένο σε πικάντικο κάρι.

## Παραπομπές


Κατηγορία:Τρόφιμα με βάση το ρύζι
Κατηγορία:Κουζίνα της Σρι Λάνκα
Κατηγορία:Ταμιλική κουζίνα
Κατηγορία:Τρόφιμα με βάση το κρέας
Πρωτάθλημα Εθνών ΟΥΕΦΑ 2018–19

Το **Πρωτάθλημα Εθνών ΟΥΕΦΑ 2018–19** ήταν η εναρκτήρια σεζόν του Πρωταθλήματος Εθνών, μιας διεθνούς ποδοσφαιρικής διοργάνωσης που περιλαμβάνει τις εθνικές ομάδες ανδρών των 55 ομοσπονδιών μελών της UEFA. Η διοργάνωση, η οποία διεξήχθη από τον Σεπτέμβριο έως τον Οκτώβριο του 2018 (για τη φάση των ομίλων) και τον Ιούνιο του 2019 (για τους τελικούς), αποτέλεσε και μέρος της διαδικασίας πρόκρισης για το Ευρωπαϊκό Πρωτάθλημα Ποδοσφαίρου 2020, δίνοντας «εισιτήρια» για τα πλέι-οφ που ανέδειξαν τέσσερις από τις εικοσιτέσσερις θέσεις στην τελική φάση της διοργάνωσης.

## Δομή διοργάνωσης
Η δομή και το πρόγραμμα του Πρωταθλήματος Εθνών εγκρίθηκε επίσημα από την Εκτελεστική Επιτροπή της UEFA στις 4 Δεκεμβρίου 2014. Σύμφωνα με την εγκεκριμένη δομή, οι 55 εθνικές ομάδες μέλη της UEFA διαιρέθηκαν σε τέσσερις κατηγορίες (ονόματι "Leagues" στα αγγλικά): 12 ομάδες στην Κατηγορία Α, 12 ομάδες στην Κατηγορία Β, 15 ομάδες στην Κατηγορία Γ, και 16 ομάδες στην Κατηγορία Δ. Για την σεζόν 2018-19, οι ομάδες χωρίστηκαν σύμφωνα με τον Συντελεστή ΟΥΕΦΑ έπειτα από την ολοκλήρωση των προκριματικών Παγκοσμίου Κυπέλλου Ποδοσφαίρου 2018 (τα αποτελέσματα των πλέι-οφ δεν θα συμπεριληφθούν), με τις ισχυρότερες ομάδες να παίζουν στην Κατηγορία Α, κτλ. Κάθε κατηγορία θα χωρίζεται σε τέσσερις ομίλους τριών ή τεσσάρων ομάδων, οπότε κάθε ομάδα θα παίξει τέσσερις ή έξι αγώνες στον όμιλό της (σύμφωνα με το σύστημα εντός και εκτός έδρας), τους μήνες Σεπτέμβριο, Οκτώβριο και Νοέμβριο του 2018.Στην κορυφαία κατηγορία, την Α΄ Κατηγορία, οι ομάδες αγωνίζονται για τον τίτλο του πρωταθλητή Εθνών. Οι τέσσερις νικητές (πρώτοι) των ομίλων της Α' Κατηγορίας θα προκριθούν στους τελικούς τον Ιούνιο του 2019, που θα παιχτεί σε μορφή αποκλεισμού, με φάση ημιτελικού, μικρό τελικό για την τρίτη θέση, και τελικό. Τα ζευγάρια των ημιτελικών, και οι κάτοχοι έδρας θα κριθούν με κλήρωση στις αρχές Δεκεμβρίου 2018. Η διοργανώτρια χώρα επιλέχθηκε ανάμεσα από τις τέσσερις χώρες που προκρίθηκαν και οι νικητές στέφθηκαν πρωταθλητές.

## Σημειώσεις

# Μέλη του Ηνωμένου Βασιλείου
# Πρώην μέλη της Ασιατικής Συνομοσπονδίας Ποδοσφαίρου
# Αυτόνομο μέλος του Βασιλείου της Δανίας
# Μη μέλος του ΟΗΕ. Η εθνική του κυριαρχία είναι εθνικό ζήτημα μεταξύ της Σερβίας και της Δημοκρατίας του Κοσσυφοπέδιου

## Παραπομπές


Κατηγορία:Ποδόσφαιρο το 2018
Κατηγορία:Ποδόσφαιρο το 2019
Ηλίας Πανάς

Ο **Ηλίας Πανάς** (Κεφαλληνία 1798 - Αθήνα 1869) ήταν αγωνιστής του 1821, έπειτα μοίραρχος της χωροφυλακής, πληρεξούσιος, ενώ πήρε μέρος σε μάχες στην Ήπειρο. Καταγόταν από σπουδαία οικογένεια της Κεφαλληνίας.

Ο Πανάς με την κήρυξη της επανάστασης του 1821 μετέβη στην Πελοπόννησο και πήρε μέρος σε πολλές μάχες, όπως την Άλωση της Τριπολιτσάς, την Πολιορκία της Πάτρας, την Μάχη του Πέτα και αλλού. Με την είσοδο του Ιμπραήμ στην Πελοπόννησο βρέθηκε απέναντι του αλλά συνελήφθη αιχμάλωτος σε μάχη και ελευθερώθηκε  μετά από καταβολή λύτρων. Συνέχισε τον αγώνα με δικό του στρατιωτικό σώμα, πήγε στο Μεσολόγγι και έμεινε εκεί μέχρι την ηρωική έξοδο, έφτασε στον βαθμό του στρατηγού.

Με την δημιουργία της Ελληνικής χωροφυλακής εντάχτηκε σε αυτή με τον βαθμό του μοίραρχου κι υπηρέτησε σαν διοικητής στις Μοιραρχίες Φωκίδος, Αιτωλοακαρνανίας, Αχαΐας και αλλού. Το 1954 με δικό του στρατιωτικό σώμα μπήκε στην Τουρκοκρατούμενη τότε Ήπειρο και συμμετείχε σε πολλές μάχες. Ήταν πληρεξούσιος στην Η εν Αθήναις Β΄ Εθνική των Ελλήνων Συνέλευσις το 1863.

## Παραπομπές


## Πηγές
* 

Κατηγορία:Αγωνιστές του 1821
Κατηγορία:Έλληνες πληρεξούσιοι
Ηλιας
Κατηγορία:Έλληνες αξιωματικοί της χωροφυλακής
Κατηγορία:Έλληνες στρατηγοί
Αφρικανικός ελέφαντας του δάσους

Ο **Αφρικανικός ελέφαντας του δάσους** (*Loxodonta cyclotis*) είναι παχύδερμο, φυτοφάγο θηλαστικό της τάξης των προβοσκιδοειδών, και ζει στην Κεντρική Αφρική. Είναι μικρότερος σε σχέση με τον αφρικανικό ελέφαντα της σαβάνας. Χαρακτηριστικό είναι οι κίτρινοι, μεγάλοι χαυλιόδοντές του. Το οικοσύστημα που ζει είναι το τροπικό δάσος. Συχνά έρχεται σε επαφή με τους συγγενείς του, τους αφρικανικούς ελέφαντες της σαβάνας. Απειλείται με αφανισμό από την λαθροθηρία.

Κατηγορία:Εκτεθειμένα είδη
Κατηγορία:Ελεφαντίδες
Κατηγορία:Θηλαστικά της Αφρικής
Βλαντίσλαφ Οντόνιτς

Ο **Βλάντισλαφ** ο *γιος του Όντον* ή ο *πτύων*, πολων. Władysław Odonic ή Plwacz (π. 1190 - 5 Ιουνίου 1239) από τον Οίκο των Πιαστ ήταν δούκας της Μεγάλης Πολωνίας (1229-34), δούκας του Κάλις (1207-17), του Πόζναν (1216-17), κυβερνήτης του Ουίστσιε (1223), του Νάκτο (1225-) και των εδαφών βορειοανατολικά του ποταμού Βάρτα (1234-).

## Βιογραφία
Ήταν ο μόνος γιος του Όντον, δούκα του Κάλις και της Βιατσεσλάβας των Ρουρικιδών, κόρης του Γιαροσλάβ του *Νουνεχούς*, πρίγκιπα της Γαλικίας. Έλαβε το όνομά του από τον θείο του Βλάντισλαφ Γ΄ τον *Μακροσκελή* ή τον προ-προ-πάππο του Βλάντισλαφ Α΄ Χέρμαν. Το παρωνύμιό του *ο Πτύων* ίσως οφείλεται σε ασθένεια του λαιμού του ή σε κακούς τρόπους.

## Οικογένεια
Νυμφεύτηκε το 1218/20 τη Γιαντβίγκα, αγνώστου καταγωγής. Ορισμένοι ιστορικοί πιστεύουν ότι ήταν από την Πομερανία -ίσως ήταν κόρη του Μέστβιν Α΄, δούκα της Πομερανίας- ή από τη Βοημία, μία των Πρεμυσλιδών. Είχε τέκνα:
* Χέντβικ 1218/20-1234, παντρεύτηκε τον Καζιμίρ Α΄ των Πιαστ, δούκα της Κουγιάβια
* Πσέμισλ Α΄ 1220/4-1257, δούκας της Μεγάλης Πολωνίας, δούκας του Πόζναν & του Γκνιέζνο
* Μπολέσλαφ 1224/7-1279, δούκας της Μεγάλης Πολωνίας, δούκας του Κάλις & του Γκνιέζνο
* Σαλώμη (π. 1225-1267, παντρεύτηκε τον Κορράδο Α΄ των Πιαστ, δούκα του Γκλόγκουφ
* Ζιεμόμισλ 1228/32-1235/36, απεβ. π. 6 ετών 
* Ευφημία π. 1230-1281, παντρεύτηκε τον Βλάντισλαφ των Πιαστ-Σιλεσίας-Οπόλε, δούκα του Οπόλε-Ρατσίμπους

## Πηγές
*  Norbert Mika, Imię Przemysł w wielkopolskiej linii Piastów. Niektóre aspekty stosunków książąt wielkopolskich z Czechami do połowy XIII wieku, [in:] Przemysł II. Odnowienie Królestwa Polskiego edited by Jadwiga Krzyżaniakowej, Poznań 1997, pp. 247-255; Krzysztof Ożóg, Władysław Odonic Plwacz [in:] Piastowie-Leksykon Biograficzny, Kraków 1999, p. 133.

## Παραπομπές σε πηγές


Κατηγορία:Οίκος των Πιαστ
Πέτρος Βακάλογου

Ο **Πέτρος Βακάλογου ή Βουρλιώτης** (Σμύρνη 1809 - Χαλκίδα 1884), ήταν Μικρασιάτης αγωνιστής του 1821, αξιωματικός της χωροφυλακής και πολιτικός.

Γεννήθηκε στην Σμύρνη και διέφυγε στα ελεύθερα Ελληνικά εδάφη το 1827 μετά τη σφαγή της οικογενείας του από τους Οθωμανούς και την Πελοπόννησο όπου συμμετείχε στην Εκστρατεία της Χίου, έπειτα κατατάχτηκε κι υπηρέτησε στον τακτικό στρατό. Το 1834 κατατάχτηκε στην Ελληνική Χωροφυλακή όπου έφτασε  μέχρι τον βαθμό του μοιράρχου και ήταν διοικητής πολλών αποσπασμάτων και γνωστός για τον αγώνα του στην πάταξη της ληστείας. Είχε σπουδάσει ιστορία, φιλοσοφία και φυσική ενώ μιλούσε εκτός τα ελληνικά, τουρκικά, ιταλικά και γαλλικά.

Το 1870 διορίσθηκε νομάρχης Αιτωλοακαρνανίας και το 1872 Φθιώτιδος και Φωκίδος. Τιμήθηκε με τον Αργυρό και έπειτα με τον χρυσό σταυρό του Τάγματος του Σωτήρος, με το Αριστείο του Αγώνα, αλλά τιμήθηκε και από τους Οθωμανούς  με το παράσημο Οσμανιέ για την προσφορά του στην πάταξη των ληστοσυμμοριών στα σύνορα των δύο κρατών.

## Παραπομπές


## Πηγές
* 
* 
* 
* 

Κατηγορία:Μικρασιατικός Ελληνισμός
Κατηγορία:Αγωνιστές του 1821
Κατηγορία:Αργυρός σταυρός του Τάγματος του Σωτήρος
Κατηγορία:Χρυσός Σταυρός του Τάγματος του Σωτήρος
Κατηγορία:Νομάρχες Αιτωλοακαρνανίας
Κατηγορία:Έλληνες αξιωματικοί της χωροφυλακής
Κατηγορία:Αριστείο του Αγώνα
Κατηγορία:Νομάρχες Φθιώτιδος και Φωκίδος
Πσέμισλ Α΄ της Μείζονος Πολωνίας

Ο **Πσέμισλ Α΄**, πολων. Przemysł I (5 Ιουνίου 1220/4 Ιουνίου 1221 - 4 Ιουνίου 1257) από τον Οίκο των Πιαστ ήταν δούκας της Μεγάλης Πολωνίας (1239-57) με συγκυβερνήτη τον μικρότερο αδελφό του Μπολέσλαφ τον *Ευσεβή*. Έγινε δούκας τού Πόζναν και τού Γκνιέζνο (1247-), τού Κάλις (1249-).

## Βιογραφία
Ήταν ο πρωτότοκος γιος τού Βλάντισλαφ Οντόνιτς δούκα της Μεγάλης Πολωνίας και της Χέντβικ/Γιάντβιγκα, αγνώστου καταγωγής. Από τα ονόματα των τέκνων της μπορούμε να υποθέσουμε, ότι ήταν κόρη τού Μέστβιν Α΄ δούκα της Πομερανίας, ή ήταν από τους Πρεμυσλίδες της Βοημίας.

Ο πατέρας του διέταξε ο Πσέμισλ Α΄ να έχει ολοκληρωμένη παιδεία· το *Χρονικό Βιελσκοπόλσκα* αναφέρει ότι ο νεαρός διάβαζε Ψαλμούς στα λατινικά. Ο Πσέμισλ Α΄ εμφανίζεται για πρώτη φορά σε επίσημα έγγραφα το 1232, που υπογράφει ο Βλάντισλαφ. Η εξουσία του άρχισε το 1239, όταν απεβίωσε ο πατέρας του, κατά την περίοδο της κατάτμησης της Πολωνίας (1138-1314). Δύο έτη μετά, το 1241 επικύρωσε τον αδελφό του Μπολεσλάφ ως συγκυρίαρχο, αν και αυτό ήταν τυπικά μόνο, διότι στην πράξη εξουσίαζε μόνος.

Το πριγκιπάτο που κληρονόμησε ήταν το βόρειο τμήμα της Μεγάλης Πολωνίας, που περιλάμβανε το Ουίστσιε και το Νάκτο. Έτσι αγωνίστηκε για την ανάκτηση τού υπόλοιπου μέρους της Μεγάλης Πολωνίας. Το 1241 στη μάχη της Λεγκνίτσα απεβίωσε ο εξάδελφός του Ερρίκου Β΄ των Πιαστ-Σιλεσίας ο *Ευσεβής* και ο Πσέμισλ Α΄ ανέκτησε το Πόζναν και το Γκνιέζνο. Στη συνέχεια κατάφερε να κατακτήσει μέρη της Μεγάλης Πολωνίας, που πριν ήλεγχαν οι δούκες Πιαστ-Σιλεσίας.

## Οικογένεια
Νυμφεύτηκε το 1244 την Ελισάβετ των Πιαστ-Σιλεσίας, κόρη τού Ερρίκου Β΄ τού *ευσεβούς* δούκα τού Βρότσλαφ και είχε τέκνα:
* Κωνστάνς (Κωνσταντία) 1245/6-1281, παντρεύτηκε τον Κορράδο των Ασκάνια μαργράβο τού Βρανδεμβούργου-Στέννταλ.
* Ευφροσύνη 1247/50-1298, ηγουμένη στην Αγ. Κλάρα της Τσεμπνίτσα.
* Άννα 1253-1295, ηγουμένη στην Οβίνσκα.
* Ευφημία 1253-1298, δίδυμη με την Άννα, μοναχή στην Αγ. Κλάρα τού Βρότσλαφ.
* Πσέμισλ Β΄ ο *υστερότοκος* 1257-1296, δούκας της Μεγάλης Πολωνίας, δούκας τού Πόζναν, της Κρακοβίας.

## Πηγές
* Chronicle of Greater Poland, p. 221-258.

## Αναφορές σε πηγές


Κατηγορία:Οίκος των Πιαστ
Βαλκανικό Πρωτάθλημα Ιστιοπλοΐας 1970

Το **Βαλκανικό Πρωτάθλημα Ιστιοπλοΐας 1970**, γνωστό ως **Δ΄ Βαλκανικοί Ιστιοπλοϊκοί Αγώνες** ήταν η 4η διοργάνωση του Βαλκανικού Πρωταθλήματος Ιστιοπλοΐας, που διοργανώθηκε από την Γιουγκοσλαβική Ιστιοπλοική Ομοσπονδία. Η διοργάνωση πραγματοποιήθηκε στο Σπλιτ από την Τρίτη 1η έως και την Τετάρτη 9 Σεπτεμβρίου του 1970.

Το πρωτάθλημα διεξήχθη με σκάφη τύπου Φινν και Φλάινγκ Ντάτσμαν και έλαβαν μέρος μόνο άνδρες αθλητές από τις χώρες Βουλγαρία, Γιουγκοσλαβία, Ελλάδα, Ρουμανία και Τουρκία. Στο Φλάινγκ Ντάτσμαν πραγματοποιήθηκαν 4 διαδρομές.

Στον πίνακα των μεταλλίων στο Φινν πρωταθλητής αναδείχθηκε Γιουγκοσλάβος αθλητής. Τη δεύτερη και την τρίτη θέση κατέκτησαν ο Ηλίας Χατζηπαυλής από την Ελλάδα και Βούλγαρος αθλητής. Στο Φλάινγκ Ντάτσμαν πρωταθλητής αναδείχθηκε ο Κωνσταντίνος Λυμπεράκης με συνεργάτη τον Πετράκη. Το ασημένιο μετάλλιο κατέκτησε ο Στυλιανός Κυριακίδης με συνεργάτη το Χριστακόπουλο.

Τη σύνθεση της Εθνικής Ελλάδας αποτέλεσαν οι Ηλίας Χατζηπαυλής, Αναστάσιος Βατίστας, Κουκλέρης και Δήμου στο Φινν και Στυλιανός Κυριακίδης με Χριστακόπουλο και Κωνσταντίνος Λυμπεράκης με Πετράκη στο Φλάινγκ Ντάτσμαν.

## Κάτοχοι μεταλλίων

## Αποτελέσματα
### Φινν

### Φλάινγκ Ντάτσμαν

## Πίνακας μεταλλίων

## Παραπομπές


Κατηγορία:Βαλκανικό Πρωτάθλημα Ιστιοπλοΐας
Κατηγορία:Ιστιοπλοΐα το 1970
Κατηγορία:Αθλητισμός στη Γιουγκοσλαβία
Δυτικά Μαροκινά Αραβικά

δεξιά|μικρογραφία|Χάρτης που δείχνει τις περιοχές όπου ομιλούνται τα Δυτικά Μαροκινά Αραβικά (κίτρινο)
Τα **Αραβικά του Δυτικού Μαρόκο**, **Δυτικά Μαροκινά αραβικά** ή **Αραβικά Αρούμπι** είναι ένα διαλεκτικό συνεχές των Χιλαλιανών Αραβικών, κυρίως ομιλούμενη στις πεδιάδες του δυτικού (Ντουκάλα, Άμπντα, Τάντλα, Σαούια, Ράμμα, Σράγκνα, Σιάντμα και Ζαέρ) και του κεντρουδυτικού (Σάις, Γκάρμπ και προ-Ριφ) Μαρόκου.

Μπορεί να διαιρεθεί σε 3 περιφερειακές διαλέκτους: βόρεια, κεντρική και νότια.

## Παραπομπές


Κατηγορία:Γλώσσες του Μαρόκου
Κατηγορία:Αραβικές γλώσσες
Σονάτα για πιάνο No. 1 (Μότσαρτ)

[μικρογραφία|247x247εσ|O [Μότσαρτ, περίπου στην ηλικία που έγραψε την πρώτη του σονάτα για πιάνο.]]
Η **Σονάτα για Πιάνο Νο. 1 σε Ντο μείζονα**, Κ. 279 / 189d είναι μία σονάτα του Βόλφγκανγκ Αμαντέους Μότσαρτ, του 1774. Η σονάτα γράφτηκε όλη (εκτός από το πρώτο μέρος), κατά τη διάρκεια της παραμονής του συνθέτη στο Μόναχο. Μία συνηθισμένη εκτέλεση της σονάτας διαρκεί περίπου 14 λεπτά. Είναι η πρώτη από τις 18 συνολικά σονάτες για πιάνο του Μότσαρτ. Το έργο αποτελείται από 3 μέρη: Ι) Allegro, ΙΙ) Andante σε Φα μείζονα και ΙΙΙ) Allegro, 2/4. 

## Παραπομπές


## Εξωτερικοί σύνδεσμοι
* Η παρτιτούρα και η ανάλυση της Σονάτας Νο.1 στο DME.at

01
Κατηγορία:Συνθέσεις σε Ντο μείζονα
Κατηγορία:Συνθέσεις του 1774
Τεβφίκ Εσέντς

Ο **Τεβφίκ Εσέντς** (τουρκικά: Tevfik Esenç, 1904 – 7 Οκτωβρίου 1992) ήταν Κιρκασσιανός εξόριστος στην Τουρκία και ο τελευταίος γνωστός πλήρης ομιλητής της γλώσσας Ουμπίχ.

## Βιογραφία
Ο Εσέντς ανετράφη από τους παππούδες του που ομιλούσαν τα Ουμπίχ για ένα χρονικό διάστημα στο χωριό Χατσί Οσμάν στην Τουρκία, και υπηρέτησε για ένα διάστημα ως *μουχτάρ* (δήμαρχος) του χωριού, πριν λάβει μια θέση στη δημόσια υπηρεσία της Κωνσταντινούπολης. Εκεί, ήταν σε θέση να κάνει μεγάλες δουλειές με τον γάλλο γλωσσολόγο Ζωρζ Ντουμέζιλ, και ο συνεργάτης του Ζωρζ Τσαρατσιντζέ βοήθησε στη καταγραφή της γλώσσας του. Δεν έχουν δημοσιευτεί όλα τα γραπτά του Τσαρατσιντζέ (1930-2010). Άλλους που γνώρισε ο Εσέντς και παρήγαγε έργο για τα Ουμπίχ είναι οι: ο νορβηγός Χανς Φογκτ (1911-92) (βλ. το Dictionnaire de la Langue Oubykh", το 1963, Universitetsvorlaget). Ο Βρετανός Τζορτζ Χιούιτ, επισκέφθηκε το 1974 το Χάτσι Οσμάν Κογιού και έκανε ηχογραφήσεις με τον Εσέντς στην Κωνσταντινούπολη (οι εγγραφές είναι διαθέσιμες στο διαδίκτυο, και οι συζητήσεις του έχουν δημοσιευτεί στο — 'Encounterng Ubykh(s)", στο *Arxeologija i ètnografija pontijsko-kavkazskogo regiona 5*, 195-204, 2016: Κρασνοντάρ. Επίσης εργασία έχει δημοσιευτεί στο *Revue des Etudes Géorgiennes et Caucasiennes, 2*, 1986, 21-30). Επίσης ο Αμπχάζιος Βιατσεσλάβ Τσιρίκμπα, έγραψε για τους οικισμούς των Ουμπίχ και επώνυμα των Ουμπίχ.

Έχοντας μια εξαιρετική μνήμη και την κατανοώντας γρήγορα τους στόχους των Ντουμεζίλ και των άλλων γλωσσολόγων που ήρθαν να τον επισκεφθούν, ήταν η πρωταρχική πηγή όχι μόνο για την γλώσσα Ουμπίχ, αλλά και για τη μυθολογία, πολιτισμό και έθιμα των Ουμπίχ. Δεν μιλούσε μόνο τα Ουμπίχ, αλλά και τη διάλεκτο Χακούτσι των Αντίγκε, επιτρέποντας συγκριτική δουλειά που θα έπρεπε να γίνει σε αυτές τις δύο γλώσσες της Βορειοδυτικής Καυκάσιας οικογένειας. Μιλούσε επίσης άπταιστα τουρκικά. Ήταν πουριστής και το ιδιόλεγμά του στην γλώσσα Ουμπίχ θεωρήθηκε από τον Ντουμεζίλ ως το πιο κοντινό πράγμα σε μια πρότυπη "λογοτεχνική" γλώσσα Ουμπίχ που υπήρχε. Είναι ίσως ο μόνος υπεύθυνος για το ότι η παγκόσμια τρέχουσα γνώση για την Ουμπίχ είναι πολύ πιο εκτεταμένη και λεπτομερή από ότι θα ήταν διαφορετικά.

Ο Εσέντς πέθανε το 1992 σε ηλικία 88 ετών. Η επιγραφή που ήθελε στην ταφόπλακα του ήταν ως εξής:Το 1994, ο Α. Σουμρού Οζρόι οργάνωσε μια διεθνή διάσκεψη, το Συνέδριο της Βορειοδυτικής Καυκάσιας Γλωσσολογίας στο Πανεπιστήμιο του Βοσπόρου, στη μνήμη των Ντουμεζίλ και Εσέντς.

## Παραπομπές


## Εξωτερικοί σύνδεσμοι

* Δείγμα Αρχεία Ήχου της γλώσσας Ουμπίχ, από το αρχείο Lacito
* 

Κατηγορία:Τούρκοι ουμπίχ καταγωγής
Κατάλογος εδαφικών οντοτήτων όπου τα Μαλαϊκά είναι επίσημη γλώσσα

Η παρακάτω είναι μια λίστα των κυρίαρχων κρατών που έχουν τα Μαλαϊκά ως επίσημη γλώσσα.
μικρογραφία|333x333εσ|Γλωσσικός χάρτης της Μαλαϊκής γλώσσας.

## Κυρίαρχα κράτη

## Παραπομπές

Κατηγορία:Μαλαϊκή γλώσσα
Μελιτζανοσαλάτα

Η **μελιτζανοσαλάτα** είναι σαλάτα που βασίζεται σε μελιτζάνα ψιλοκομμένη ή πολτοποιημένη και ψημένη στα κάρβουνα ή στο φούρνο. Στο μείγμα προστίθενται αλάτι, ξίδι, ελαιόλαδο και πολτοποιημένο ή πολύ ψιλοκομμένο σκόρδο. Για γαρνίρισμα προτείνονται ψιλοκομμένα φύλλα δυόσμου και κυβάκια από τυρί φέτα. Αποτελεί καλό ορεκτικό πιάτο.

Η νοστιμιά της μελιτζανοσαλάτας ορίζεται από την ποιότητα των υλικών και την τεχνογνωσία του μάγειρα. Για την παρασκευή της ελληνικής μελιτζανοσαλάτας χρησιμοποιούνται μελιτζάνες και συστατικά ελληνικής προέλευσης. Ιδιαίτερη προσοχή δίνεται στην καπνιστή μελιτζανοσαλάτα στην οποία οι μελιτζάνες, αντί να ψηθούν στο φούρνο, καπνίζονται σε σχάρα με κάρβουνα από τζάκι ή γκάζι, με φλόγιστρο ή άλλη ανοιχτή φλόγα (π.χ. γκαζάκι), έτσι η μελιτζανοσαλάτα αποκτά ιδιαίτερο καπνιστό άρωμα. Η αγιορείτικη μελιτζανοσαλάτα περιλαμβάνει πιπεριές Φλωρίνης, ψημένες ή καπνισμένες. Λεμόνι και ξίδι στη σαλάτα απογειώνουν τη γεύση. Καλή προσθήκη είναι και το σκόρδο είτε σε πολτοποιημένη μορφή ή σε μορφή σκορδόλαδου. Η νηστίσιμη μελιτζανοσαλάτα παρασκευάζεται με μελιτζάνες, ταχίνι, ελαιόλαδο, χυμό από λεμόνι, αλάτι, πιπέρι και μπορεί να γαρνιριστεί με ψιλοκομμένα φιστίκια Αιγίνης.

## Λίστα με μελιτζανοσαλάτες από όλον τον κόσμο

## Βιβλιογραφία


## Εξωτερικοί σύνδεσμοι

* Συνταγές για καπονάτα (σικελιανή μελιτζανοσαλάτα) 
* Συνταγή για Ζααλούκ (μαροκινή μελιτζανοσαλάτα)

Κατηγορία:Σαλάτες
Κατηγορία:Ελληνική κουζίνα
Κατηγορία:Μεζέδες
Κατηγορία:Χορτοφαγία